cyanic-selkie/wikianc huggingface dataset:
Uraanin esiintyminen
Uraani sivutuotteena
Suhteellisen köyhätkin uraaniesiintymät saattavat olla kannattavia monimetalliesiintyminä. Uraani on varsin tyypillinen sivutuote esimerkiksi kultakaivostoiminnassa. Kulta ja uraani hakeutuvat raskaina metalleina moniin samantyyppisiin mineraaleihin. Uraania myös käytetään hyväksi kullan etsinnässä sillä se on helpompi havaittava radioaktiivisuutensa johdosta. Hyvä esimerkki on Witwatersrandin kaivos Etelä-Afrikassa. Ensimmäisen 60 toimintavuotensa aikana kaivos tuotti lähinnä kultaa, mutta uraanin hinnan noustessa 50-luvulla sen vähäarvoisesta sivutuotteesta, uraanista, tulikin yllättäen haluttu kaivannainen. Myös maailman suurin tunnettu uraaniesiintymä Olympic Damissa Australiassa tuottaa pääasiassa kuparia (75 % tuloista), uraanin (20 %), kullan ja hopean (yhdessä 5 %) ollessa sivutuotteita. Suomessa selvitetään mahdollisuutta aloittaa uraanin talteenotto Talvivaaran nikkelikaivoksessa. Ilman talteenottoa uraani jää kaivosjätteisiin.
Fosfaattiesiintymät sisältävät usein huomattavia määriä uraania niiden geologisen historian vuoksi. Fosfaateilla on kysyntää pääasiassa lannoitteina, ja tähän asti niiden uraanisisältö on pääosin jäänyt hyödyntämättä. Uraanin hinnan noustessa sen erottaminen saattaa kuitenkin tulla kannattavaksi, mikä huomattavasti kasvattaisi taloudellisia uraaniesiintymiä entisestään. Esimerkiksi Yhdysvallat pystyisi nykyisellä fosfaattituotannollaan kattamaan koko ydinpolttoainetarpeensa jos erotteluun ryhdyttäisiin.
Uraani Suomessa
thumb|200px|Suomessa tehtiin 50- ja 60-luvuilla uraanin koelouhintaa Paukkajanvaarassa (Kuopiosta itään) ja Askolassa (Helsingistä koilliseen), mutta toiminta päättyi tunnettujen esiintymien riittämättömyyden johdosta.
Suomen kallioperä yhdessä Ruotsin pääosan kanssa kuuluu Fennoskandian kilpialueeseen, jossa hyvin vanhaa peruskalliota on paljastunut laajalta alueelta. Erittäin vanhoihin kiviin tyypillisesti kertyy edellä selitetyn magmakiviprosessin kautta keskimääräistä korkeampia uraanipitoisuuksia. Suomen yleisimpiä kivilajeja ovat graniitit, jotka peittävät pääosan kallioperän pinta-alasta (n. 52,5 %). Niiden uraanipitoisuus on tavallisesti 3–10 wppm, mikä on varsin suuri verrattuna maankuoren keskiarvoon (4 wppm).
Koska Fennoskandian kilpi muistuttaa ominaisuuksiltaan monin tavoin maailman suurimpien uraanintuotantoalueiden geologiaa Kanadassa ja Australiassa, on Suomessa ja Ruotsissa ollut toiveita taloudellisesti merkittävien uraaniesiintymien löytämiseksi. Suomessa onkin toiminut uraanikaivokset Enon Paukkajanvaarassa sekä Askolassa, mutta toiminta ei edennyt koelouhintaa pidemmälle kun esiintymät todettiin liian köyhiksi. Uraaninetsinnät Enon ympäristössä kuitenkin jatkuvat kun Kauppa- ja teollisuusministeriö myönsi vuonna 2006 Arevalle valtauksia alueelta.
Tällä hetkellä Suomessa ei toimi uraanikaivoksia, eikä mikään kaivosyhtiö ole ilmoittanut haluavansa sellaista perustaa. Suomessa ei myöskään tunneta yhtään uraaniesiintymää, joka olisi tarpeeksi rikas kannattavan uraanikaivoksen perustamiseksi. Kiinnostus malminetsintään on kuitenkin herännyt uraanin kysynnän kasvaessa ja etsintöjä Fennoskandian kilven alueella onkin aloitettu niin Suomessa, Ruotsissa, Norjassa kuin Venäjälläkin. Toistaiseksi etsinnöissä ei ole Suomen alueelta löydetty edes kaupallista kannattavuutta lähestyviäkään uraaniesiintymiä. Louhintakelpoisen esiintymän löytymistä pidetään varsin epätodennäköisenä ja vaikka tarpeeksi rikas esiintymä löytyisikin, lisätutkimuksineen, lupakäsittelyineen, koelouhintoineen ja rakennustöineen aikaa tuotantoon voi kulua hyvinkin 20 vuotta.
Uraanin etsinnän käynnistyminen uudestaan on saanut julkisuudessa runsaasti huomiota, vaikka uraanin etsinnällä sinänsä lentokoneella, maastosta kerätyillä näytteillä ja kairauksilla ei ole oikeastaan mitään merkityksellisiä vaikutuksia luontoon tai ihmisiin. Jos merkittävä esiintymä löydettäisiin, olisi seuraavana vaiheena koelouhinta, jota siis Suomessa on jo harjoitettu kahdessa kohteessa 1950- ja 1960-luvuilla. Varsinaisen kaivostoiminnan aloittaminen edellyttäisi uraanin tapauksessa poikkeuksellisesti valtioneuvoston lupaa ydinenergialaista johtuen. Päätöstä varten kuultaisiin myös maanomistajia ja paikallisia asukkaita. Lupa on täysin harkinnanvarainen, valtioneuvostolla on lain nojalla vapaus myös evätä se.
Uraanin hyödyntämisen rajoitteita
thumb|left|250px|Rangerin uraanikaivos keskellä Kakadun kansallispuistoa aloitti toimintansa vuonna 1980. Kaivosyhtiö on halunnut avata puistoon uuden kaivoksen, mikä ei kuitenkaan onnistu ilman alkuperäisasukkaiden lupaa.
Teoreettisen rajan uraanin hyödyntämiselle energianlähteenä asettaa sen louhintaan kulutetun energian määrä suhteessa uraanista saatavaan energiaan. Uraanipitoisuuden laskiessa sen erottaminen malmista kuluttaa enemmän ja enemmän energiaa. Peter Chapmanin 1970-luvulla tekemien laskelmien mukaan uraanin pitoisuuden laskiessa noin 20 wppm:an kuluttaa sen erottaminen enemmän energiaa kuin siitä voidaan ydinreaktorissa tuottaa. Uraaninlouhinnan ja reaktoritekniikan kehittyessä tämä raja saattaa tulevaisuudessa laskea alle 10 wppm:aan.
Tällainen laskelma on kuitenkin luonteeltaan hypoteettinen, sillä tällä hetkellä malminetsinnässä keskitytään esiintymiin, joiden pitoisuus on yli 1 000 wppm. Maankuoren uraanipitoisuuksien lognormaalista jakautumisesta johtuen pelkkä etsittävän pitoisuuden puolittaminen 500 wppm:n kasvattaisi taloudellisesti kiinnostavat uraanivarat yli 10-kertaisiksi. Jos kaikki esiintymät, jotka ovat rikkaampia kuin 20 wppm olisivat kannattavia hyödyntää, kasvaisivat uraanivarat nykyiseen verrattuna jo monituhatkertaisiksi. Jos esiintymät 10 wppm asti olisivat kannattavia, kasvaisivat varat satojatuhansia kertoja nykyistä suuremmiksi. Näin suuret varat olisivat suunnattomat verrattuna ihmiskunnan koko energiankulutukseen. Tämä ei vielä ota huomioon hyötöreaktoritekniikkaa, jolla uraanista saatavan energian määrä voidaan kasvattaa moninkertaiseksi nykyiseen verrattuna. Lisäksi 1990-luvulla japanilaiset tutkijat ovat arvioineet uraanin eristämisen 0,003 wppm pitoisesta merivedestä olevan mahdollista noin 250 $/kg kustannuksilla, jonka tason uraanin maailmanmarkkinahinta on jo ylittänyt vuoden 2007 hintapiikin aikana.
Uraanivarantojen hyödyntämisen esteeksi voivat muodostua myös sosiaaliset, ekologiset ja poliittiset syyt. Esimerkiksi Australiassa, jossa arvioidaan olevan maailman suurimmat uraanivarat, on vain kolme uraanikaivosta, sillä toinen maan pääpuolueista, Australian työväenpuolue, vastusti vuoteen 2007 saakka uusia kaivoshankkeita. Lisäksi maan alkuperäisväestön perinteisillä asuma-alueilla, joilla monet uraaniesiintymät sijaitsevat, alkuperäisasukkaat voivat nykyisin kieltää luonnonvarojen etsinnän ja hyödyntämisen. Alkuperäisväestön kannat ovat vaihdelleet: joissain tapauksissa lupa on myönnetty, toisissa ei. Esimerkki nykykäytännöstä on Kakadun kansallispuisto, jossa tällä hetkellä toimivan Rangerin uraanikaivoksen lähistöllä olisi erittäin huomattavia lisävaroja. Niiden hyödyntäminen ei kuitenkaan voi alkaa ilman alkuperäisasukkaiden lupaa, jota kaivosyhtiö ei toistaiseksi ole saanut.
Uraanin noussut hinta on saanut kaivosyhtiöt etsimään uraania myös Suomesta. Nummi-Pusulan kunnassa paikalliset asukkaat ovat pääasiassa vastustaneet etsintää sen mahdollisten ympäristövaikutusten vuoksi. Itä-Suomessa suhtautuminen on ollut kaksijakoista. Osa kunnista, kuten Kontiolahti, on suhtautunut valtauksiin myönteisesti, kun taas toiset kunnat, kuten Eno, ovat vastustaneet uraanivaltauksia.
Älä kysy kuolleilta, he sanoivat
Tuotantotiedot
Albumin ovat äänittäneet, miksanneet ja masteroineet Pasi Salmi, Sami Sänpäkkilä ja Mika Rättö SS-Palace-studiolla.
Albumi on julkaistu Fonal Records -levy-yhtiölle.
Ilich Ramírez Sánchez
Toiminta PFLP-ryhmässä
30. joulukuuta vuonna 1973 Carlos yritti ensimmäisenä itsenäisenä terroritekonaan salamurhata brittiläisen sionistiliiton varapuheenjohtajan, liikemies Joseph Sieffin. Carlos tunkeutui Sieffin kotiin, jossa hän löysi liikemiehen kylvyssä. Hän ampui Sieffiä, jolloin Sieff menetti tajuntansa. Carlos yritti ampua häntä uudestaan, mutta aseen jumittuessa hän päätti paeta paikalta, epäonnistuen suunnitelmassaan tappaa Sieff. Hyökkäys julistettiin kostoksi muutamaa kuukautta aikaisemmin tapahtuneesta Mossadin iskusta, jossa teatteriohjaajana Pariisissa toiminut PFLP:n Euroopan operaatioista vastannut Mohamed Boudian kuoli.
Carlos epäonnistui myös yrittäessään pommi-iskua israelilaisen Bank Hapoalimin toimipisteessa Lontoossa. Myös kolme hyökkäystä ranskalaisia sanomalehtiä vastaan pommien avulla epäonnistui.
Carlos on väittänyt olleensa syyllinen pariisilaisen ravintolan pommi-iskuun, jossa kuoli kaksi ja loukkaantui 30. Carlos osallistui myös kahteen epäonnistuneeseen rakettihyökkäyksen El Alin lentokonetta vastaan Orlyn lentoasemalla Pariisissa. Ensimmäinen epäonnistunut hyökkäys tapahtui 13. joulukuuta 1975 ja toinen 17. joulukuuta 1975. Toinen hyökkäys kuitenkin aiheutti tulitaistelun poliisin kanssa ja 17 tunnin panttivankitilanteen. Carlos pakeni paikalta tulitaistelun aikana, kun muut PFLP:n terroristit jäivät paikalle.
27. kesäkuuta 1975 Carloksen PFLP:n asiamies, libanonilainen Michel Moukharbal kaapattiin kuulusteluihin Ranskan sisäisen tiedustelupalvelun toimesta. Kun kaksi aseistamatonta poliisia saapui haastattelemaan Carlosta tämän asunnolle Pariisissa, paljasti Moukharbal Carlosin identiteetin heille. Carlos ampui poliisit ja Moukharbarin tappaen heidät, jonka jälkeen hän pakeni Brysselin kautta Beirutiin.
Carlosin johdolla terroristit hyökkäsivät joulukuussa 1975 OPECin päämajaan Wienissä, jossa he ottivat noin 60 panttivankia, joista suurin osa oli OPEC-maiden edustajia. 22. joulukuuta kaappaajat ja panttivangit siirtyivät lentokoneeseen ja lensivät Algeriin, jossa 30 panttivankia vapautettiin. DC-9-lentokone lennettiin Algerista Tripoliin, jossa vapautettiin lisää panttivankeja. Sen jälkeen lentokone palasi Algeriin, jossa loput panttivangeista vapautettiin. Kaappaajat saivat turvapaikan Algeriasta. Tämän jälkeen PFLP-johtaja Wadie Haddad erotti Carloksen ryhmästä.
Erottamisen jälkeen
Syyskuussa vuonna 1976 Sánchez pidätettiin Jugoslaviassa ja karkotettiin Bagdadiin. Sieltä Carlos siirtyi Adeniin, jossa hän perusti oman ryhmänsä "arabien aseistettu taistelu". Ryhmään kuului lähinnä syyrialaisia, libanonilaisia ja länsisaksalaisia sissejä. Hän oli myös yhteydessä Itä-Saksan salaiseen poliisiin Stasiin.
Myös Romanian salainen poliisi Securitate palkkasi Carloksen surmaamaan romanialaisia toisinajattelijoita Ranskassa ja räjäyttämään Münchenissä sijainneita Radio Free Europen toimistoja.
Paluu PFLP:n palvelukseen
Wadie Haddad in kuoleman jälkeen Carlos palasi PFLP:n palvelukseen. Ryhmä teki epäonnistuneen terroristihyökkäyksen ranskalaiseen ydinvoimalaan, Superphénixiin, vuonna 1982.
Kun Carloksen vaimo Magdalena Kopp pidätettiin Pariisissa, ryhtyi Carlos terroristitoimiin ranskalaisia kohteita vastaan. Joulukuussa vuonna 1983 Carlos hyökkäsi TGV-luotijunien kimppuun. Tämän jälkeen hänestä tuli etsityin terroristi Euroopassa.
Carlos asui kaksi vuotta Unkarissa, Budapestin hienostoalueella. Carloksen päärahoittajia olivat Libyan Gaddafi, PFLP:n terroristitohtori George Habash sekä muutama saksalainen Baader-Meinhof-terroristi. Unkari karkotti Carloksen vuonna 1985. Carlos sai tukea Irakista, Libyasta ja Kuubasta ennen kuin löysi pysyvän rahoittajan, Syyrian. Hän muutti Damaskokseen. Syyrian hallitus vaati Carlosta pidättäytymään terroriteoista ja pian hänen roolinsa terrorismissa heikentyi. Vuonna 1990 Irakin hallitus lähestyi Carlosta. Syyskuussa vuonna 1991 hänet karkotettiin Syyriasta. Carlos sai väliaikaisen turvapaikan Jordaniasta, josta hän muutti Sudaniin. Ranskalaiset ja yhdysvaltalaiset tiedustelupalvelut painostivat Sudanin hallitusta erilaisilla myönnytyksillä, jotta Carlos saataisiin kiinni.
Vuonna 1994 Carlos joutui suonikohjuleikkaukseen. Kaksi päivää myöhemmin Carlos kertoi Sudanin hallitukselle, että hän tarvitsisi uuden asunnon ja laajemman henkivartijaverkoston salamurhan pelossa. Eräänä yönä kaksi henkivartijaa ryntäsi Carloksen huvilaan tämän nukkuessa. Carlos huumattiin ja vietiin huvilasta vankeuteen.
Muu terrorismi
Kun Carlosin tekemiä rikoksia tutkittiin, päädyttiin siihen tulokseen, ettei Carlos osallistunut 11 israelilaisen urheilijan surmaamiseen Münchenin verilöylyssä vuonna 1972 eikä Air France -lentokoneen kaappaamiseen, Entebbeen vuonna 1976.
Vankeus ja oikeudenkäynnit
Carlos luovutettiin Ranskan viranomaisille 14. elokuuta 1994. Ranskan turvallisuuspalvelu Direction de la surveillance du territoire otti hänet haltuunsa ja vei hänet Pariisiin. Pariisissa oikeus luki hänelle syytteet kahden poliisin ja yhden siviilin murhasta. Hänet vietiin La Santén vankilaan. Oikeudenkäynti alkoi 12. joulukuuta vuonna 1997 ja loppui 23. joulukuuta. Carlos tuomittiin elinkautiseen.
Kesäkuussa vuonna 2003 Carlos julkaisi kirjoituksensa vankilassa. Kirjan nimi on "Vallankumouksellinen Islam". Kirjassa hän kirjoittaa luokkasodasta ja ylistää Osama bin Ladenia ja Saddam Husseinia, jota hän kutsuu "Viimeiseksi arabialaiseksi ritariksi".
Carlos meni naimisiin lakimiehensä Isabelle Coutant-Peyren kanssa. Vuonna 2005 Euroopan ihmisoikeustuomioistuin kuuli Carloksen valituksen pitkästä vankeuskuulustelusta. Vaikka ihmisoikeustuomioistuin hylkäsi päätöksen se tehtiin vasta vuonna 2006.
Carlos joutui jälleen oikeuden eteen 7. marraskuuta 2011. Häntä syytettiin Ranskassa 1980-luvulla tapahtuneista pommi-iskuista, jotka vaativat 11 ihmisen hengen. Oikeudenkäyntiä ennen Carlos ei tunnustanut tehneensä näitä kyseisiä terrori-iskuja, vaikka kehui muutoin tappaneensa tuhansia ihmisiä erilaisissa terrori-iskuissa. Oikeudenkäynnissä Carlokselle vaadittiin elinkautista vankeutta. Oikeudenkäynti alkoi 7. marraskuuta ja loppui 15. joulukuuta. Carlos tuomittiin elinkautiseen vankeuteen.
Carlos istuu parhaillaan tuomioitaan Clairvauxin vankilassa.
Carlos kirjoissa ja elokuvissa
Shakaali on suosittu hahmo myös kaunokirjallisuudessa. Esimerkiksi Robert Ludlum ja Frederick Forsyth ovat käyttänyt häntä henkilöhahmona kirjoissaan. On myös ilmestynyt kaksi Shakaali-nimistä elokuvaa, joista vuoden 1973 filmatisoinnissa nimihahmoa näyttelee Edward Fox ja vuonna 1997 valmistuneessa elokuvassa Bruce Willis. Eräs viimeisimpiä Shakaalin esiintuonteja tapahtuu Tom Clancyn kirjassa Iskuryhmä Rainbow, jossa joukko baskiterroristeja kaappaa suuren määrän lapsia espanjalaisessa huvipuistossa ja vaatii Shakaalia vapaaksi.
Pyromaani palaa rikospaikalle
Pyromaani palaa rikospaikalle on Juice Leskisen kuudestoista ja Juice Leskinen Grand Slam -yhtyeen viides albumi. Sen julkaisi vuonna 1985 Megamania Musiikki yhtyeen omalla Grand Slam -alamerkillä. Albumi myi kultaa vuonna 1986. Albumia on myyty yhteensä yli 25 000 kappaletta.
Pyromaani palaa rikospaikalle on teemalevy, jossa käsitellään polttamista ja tuhoamista. Levyn tunnetuimmat kappaleet ”Pyhä toimitus” ja ”Musta aurinko nousee” eivät kuitenkaan enää kiinteästi kuulu levyn teemaan vaan ovat ”ylimääräisiä” päätöskappaleita. Kappaleiden välissä on Grand Slam -yhtyeen esittämiä lyhyitä teemaan kuuluvia kappaleesta toiseen johdattelevia kuunnelmapätkiä.
Kannessa on kuva kitaristi Puntti Valtosesta.
Levyn nauhoituksissa tallennettu mutta siltä pois jätetty kappale "Halitaan" julkaistiin digitaalisesti vuonna 2021.
Kappaleet
Kaikki kappaleet säveltänyt ja sanoittanut Juice Leskinen, sovittanut Anssi Tikanmäki. Kuunnelmaosuudet säveltänyt ja sovittanut Tikanmäki, sanoittanut Leskinen.
Kokoonpano
Levyllä vierailevat myös Vesa Hyrskykari (tenorisaksofoni), Nalle Lehtonen (trumpetti), Toni Lähteenmäki, Nuuska, Matti Pellonpää ja Mika Sundqvist.
Jasper Felder
Jasper Felder (s. 21. syyskuuta 1970) on yhdysvaltalais-ruotsalainen jääpalloilija ja alamäkiluistelija. Jääpallossa hän on edustanut Yhdysvaltain maajoukkuetta, mutta pelannut suurimman osan jääpallourastaan Ruotsissa. Alamäkiluistelussa hän on edustanut Ruotsia. Tämä on mahdollista, koska hänen äitinsä on ruotsalainen ja isänsä amerikkalainen.
Jääpalloa Jasper Felder on pelannut nuoruudestaan asti. Kaudella 1993–1994 Felder muutti Yhdysvaltoihin Minneapolisiin. Tällöin hän järjesti itselleen isänsä kansalaisuuden perusteella Yhdysvaltain passin ja sai oikeuden edustaa Yhdysvaltoja. Felder palasi parin Yhdysvalloissa viettämänsä vuoden jälkeen Ruotsiin ja on pelannut pääosan Tukholman alueen 1-divisioonan jääpalloseuroissa IF Sköndals, Helenelunds IK, GT/76, AIK, Norrtelje BF ja kaudella 2013–2014 tukholmalaista Djurgårderns IF Bandyä.
Felder aloitti uransa Yhdysvaltain jääpallomaajoukkueessa vuoden 1993 kisoissa ja on edustanut sen jälkeen Yhdysvaltoja kaikkiaan 12 MM-kisoissa vuoteen 2014 asti. Vuonna 2004 Felder valittiin Unkarissa pelatun B-ryhmän parhaaksi hyökkääjäksi.
Alamäkiluistelussa Felder on lajin tunnetuimpia urheilijoita. Hän on voittanut seitsemän kertaa Red Bull Crashed Ice -kilpailun vuosina 2001–2009. Nykyään hän toimii Ruotsin maajoukkueen valmentajana.
Pöytätennis kesäparalympialaisissa 2020
right|220px Pöytätenniksessä kilpaillaan Tokion paralympialaisissa 2020 16. kertaa. Ottelut pelataan 26. elokuuta – 4. syyskuuta 2020 Tokyo Metropolitan Gymnasiumilla. Eri kilpailuja on 31, joista 17 on miehille ja 14 naisille. Yhteensä paralympialaisiin osallistuu 280 urheilijaa, joista 174 on naisia ja 106 miehiä.
Karsinnat
Yhdestä maasta saa osallistua korkeintaan kolme urheilijaa yhteen yksinpelikilpailuun. Joukkueturnauksiin maa saa lähettää yhden joukkueen. 55 mies- ja 50 naisurheilijaa tullaan valitsemaan alueellisten (Eurooppa, Amerikka, Aasia, Afrikka ja Oseania) mestaruusturnausten kautta. 72 miesurheilijaa ja 28 naisurheilijaa valitaan rankingien perusteella. 11 mies- ja 10 naisurheilijaa valitaan erillisen karsintaturnauksen kautta. Neljä paikkaa on varattu naisten joukkuekilpailuihin siten, että saadaan tarpeeksi maita turnauksiin. 36 miestä ja 14 naista kutsutaan paralympialaisiin erillisellä kutsulla.
Annette Lu
Annette Lu Hsiu-lien (s. 7. kesäkuuta 1944, ) on taiwanilainen juristi ja poliitikko, joka toimi vuosina 2000–2008 maansa varapresidenttinä.
Tausta ja yksityiselämä
Lu syntyi nykyisen Taoyuanin kaupungin alueella vuonna 1944, jolloin Taiwan oli vielä Japanin siirtomaa. Perheen taloudellinen tilanne ei ollut vakaa, ja vanhemmat yrittivät kahdesti antaa Lun adoptoitavaksi. Näin ei kuitenkaan käynyt, sillä Lu ja hänen veljensä pärjäsivät kuitenkin hyvin koulussa.
Lukion jälkeen Lu alkoi opiskelemaan lakia Taiwanin kansallisessa yliopistossa, josta hän valmistui vuonna 1967. Tämän jälkeen Lu suuntasi Yhdysvaltoihin, jossa hän opiskeli lakia ensin UIUC:ssa valmistuen vuonna 1971. Vuonna 1978 Lun ollessa Harvardissa viimeistelemässä väitöskirjaansa Taiwania itsevaltaisesti hallinnut kuomintang ilmoitti aikovansa järjestää vaalit. Lu oli hämmentynyt ja kääntyi amerikkalaisen mentorinsa, Jerome Cohenin, puoleen, joka neuvoi Luta palaamaan Taiwaniin ja työskentelemään maansa hyväksi. Kuomintangin lupaamia vaaleja ei koskaan järjestetty, kun Yhdysvallat lakkasi tunnustamasta Taiwania itsenäisenä valtiona.
FS Tage (1886)
FS Tage oli Ranskan laivaston vuonna 1886 vesillelaskettu panssarikansiristeilijä. Alus oli alun perin parkkitakiloitu.
Annette Lu
Tausta ja yksityiselämä
Palattuaan Taiwaniin Lu osallistui vuonna 1979 mielenosoitukseen, jossa hän piti Kaohsiungin kaupungissa 20 minuutin mittaisen puheen. Kuomintangin johtamat viranomaiset pidättivät Lun, minkä jälkeen hänelle luettiin syytteet laittoman mielenosoituksen järjestämisestä, ja hänet tuomittiin 12 vuodeksi vankilaan. Hän pääsi ehdonalaiseen viisi ja puoli vuotta myöhemmin terveyssyistä. Mielenosoituksista alettiin myöhemmin käyttää nimitystä Kaohsiungin tapaus, ja sillä oli ratkaiseva asema Taiwanin demokratisaatiossa. Vankilassa ollessaan Lu kirjoitti romaanin nimeltä These Three Women. Romaanista tehtiin myöhemmin televisiosarja.
Venäjän Grand Prix 2021
Venäjän Grand Prix 2021 (virallisesti Formula 1 VTB Russian Grand Prix 2021) oli Formula 1 -kauden 15. osakilpailu, joka ajettiin 26. syyskuuta Sotšin katuradalla Venäjällä.
FS Tage (1886)
Valmistus
Alus tilattiin St. Nazairesta Ateliers et Chantiers de la Loirelta, missä köli laskettiin heinäkuussa 1886. Alus laskettiin vesille 28. lokakuuta 1886 ja otettiin palvelukseen joulukuussa 1890.
Annette Lu
Poliittinen ura
Ensimmäistä kertaa Taiwanin parlamenttiin Lu valittiin vuonna 1992, jolloin hän edusti demokraattista edistyspuoluetta (DPP). Aikaisemmin hän oli kuulunut myös kuomintangiin.
FS Tage (1886)
Palvelus
Alus poistettiin palveluksesta vuonna 1910 ja se romutettiin.
Venäjän Grand Prix 2021
Osakilpailu oli kahdeksas Venäjän GP. Osakilpailun voitti Mercedeksen Lewis Hamilton, joka voitti samalla uransa sadannen GP:n ja otti myös johdon MM-pisteissä Max Verstappenilta.
Annette Lu
Poliittinen ura
Lu toimi maan parlamentissa aina vuoteen 1996 saakka, kunnes Taoyuanin piirikunnanjohtaja murhattiin, ja Lu voitti selkein lukemin täytevaalin, joka käytiin paikan täyttämiseksi. Hänet valittiin uudelleen yhdeksän kuukautta myöhemmin käydyssä varsinaisessa vaalissa, ja hän toimi virassa aina varapresidentiksi nousemiseen saakka.
Venäjän Grand Prix 2021
Vapaat harjoitukset
Ensimmäisissä vapaissa harjoituksissa Ferrarin Charles Leclerc ajoi uudella päivitetyllä moottorillaan, minkä käyttöön ottamisesta hän sai lähtöruuturangaistuksen kilpailuun. Myös Red Bullin Max Verstappen otti moottorinvaihdon myötä lähtöruuturangaistuksen kilpailuun. Alfa Romeo Racingin Kimi Räikkönen teki paluun ajohommiin oltuaan sivussa positiivisen koronavirustestituloksen vuoksi. McLarenin Lando Norris osui harjoitusten loppuvaiheilla varikkomuuriin tullessaan sisään varikolle. Ensimmäisten vapaiden harjoitusten nopein oli Mercedeksen Valtteri Bottas ennen tallikaveriaan Lewis Hamiltonia ja Verstappenia.
Annette Lu
Varapresidenttinä
Lu valittiin varapresidentiksi vuoden 2000 vaalin jälkeen, kun hän ja presidenttiehdokas Chen Shui-bian saivat suurimman osuuden (39,90 %) annetuista äänistä. Parivaljakko uusi paikkansa neljä vuotta myöhemmin saatuaan 50,11 prosenttia annetuista äänistä.
Venäjän Grand Prix 2021
Vapaat harjoitukset
Kolmannet vapaat harjoitukset peruttiin rankkasateen vuoksi.
Annette Lu
Varapresidenttinä
Virkaan astuessaan Lu oli ensimmäinen Kiinan tasavallan naispuolinen varapresidentti. Lu on koko Aasian osalta siinä mielessä poikkeuksellinen naispuolinen poliitikko, että hän nousi valtaan kuulumatta mihinkään poliittiseen dynastiaan. Jo ennen virkaan astumistaan Lu alkoi vaatia, etteivät maan ministerit tupakoisi, joisi tai pelaisi golfia ja mahjongia, jotta kansalaisten olisi helpompi luottaa poliittisiin johtajiinsa.
Venäjän Grand Prix 2021
Aika-ajot
Aika-ajojen ensimmäisessä osiossa kuljettajat ja varikkohenkilökunta päättivät keskittyä heti aikakierroksiin, koska saderintama lähestyi nopeasti rata-aluetta. Red Bullille aika-ajot olivat kaksijakoiset, koska Verstappen ajoi vain pari lämmittelykierrosta ja Sergio Pérezillä puolestaan oli täysi työ saada itsensä jatkoon pyörähtämisen jälkeen, mutta hän oli lopulta jatkossa. Alfa Romeo Racingilla Räikkösen vauhti ei riittänyt jatkoon ja Giovinazzi puolestaan pyörähti aikakierroksellaan.
Annette Lu
Myöhempi poliittinen ura
Syyskuussa 2019 Lu ilmoitti pyrkivänsä Taiwanin presidentiksi Formosa-allianssi-nimiseltä listalta seuraavana vuonna käytävässä vaalissa. Hänen varapresidenttiehdokkaansa oli Peng Pai-hsien. Pan-vihreä koalitio panikoi, koska Lulla oli kannatusta koalition kiihkomielisemmässä päässä ja näin ollen vaarana oli, että DPP häviäisi vaalit äänten jakautuessa sen ja Lun välillä. Kaksi kuukautta myöhemmin Lu ilmoitti luopuvansa ehdokkuudesta. Hän syytti mediaa, joka yhteistyössä poliitikoiden kanssa vaikeutti hänen kannattajakorttiensa keruuta. Lain mukaan Lun piti kerätä kannattajakortteja, joiden määrä vastasi 1,5 prosenttia äänioikeutettujen määrästä edellisessä presidentinvaalissa, mutta Lu sai oman ilmoituksensa mukaan kasaan vain vajaat puolet tästä.
Venäjän Grand Prix 2021
Aika-ajot
Toisessa osiossa Leclerc ja Williamsin Nicholas Latifi eivät ajaneet aikakierroksiaan, koska he saivat lähtöruuturangaistukset kilpailuun moottoriosien vaihdosta. Latifin osalta moottorissa oli havaittu myös paineongelma. Gasly ei ollut tyytyväinen tallinsa toimintaan, koska hän olisi halunnut vaihtaa tuoreempaa välikelin rengasta, mutta talli ei tehnyt näin. Aston Martinin Sebastian Vettel joutui ruuhkaan osion aikana, mutta hän oli enemmän pettynyt siihen, että Ferrarin Carlos Sainz pudotti hänet pois jatkosta.
Kolmannessa osiossa keliolosuhteet muuttuivat aluksi välikelille sopiviksi, mutta sateiden puuttuessa rata oli sopiva myös kuivan kelin renkaille. Williamsin George Russell oli ensimmäisiä kuivan kelin renkaita valinneita kuljettajia ja hän pystyi parantamaan aikaansa viimeisellä kierroksella. Hamiltonin osalta viimeinen osio oli haastava, kun hän rikkoi etusiipensä tullessaan varikolle vaihtamaan kuivan kelin renkaisiin, eikä saanut niitä sopivasti lämmitettyä ja pyörähti seinää kohti. Norris ajoi F1-uransa ensimmäisen paalupaikan, Sainz oli toinen ja Russell kolmas.
Annette Lu
Myöhempi poliittinen ura
Lu kertoi marraskuussa 2022 antamassaan haastattelussa TaiwanPlus-kanavalle, että hänen ensimmäiset kaksi vuottaan varapresidenttinä olivat melko vaikeita, koska perinteisesti presidentin lähistöllä seisova nainen oli tämän vaimo eikä varapresidentti.
Venäjän Grand Prix 2021
Kilpailu
Bottakselle vaihdettiin lauantaina tuoreita moottoriosia ja hän sai lähtöruuturangaistuksen kilpailuun. Giovinazzin kilpailu oli vaikea lähtöruuturangaistuksen vuoksi ja kilpailun aikana hänen autossaan oli radiovika, jolloin tallin täytyi hoitaa kommunikointi kylttien avulla. Sateen riskistä huolimatta kilpailuun lähdettiin erilaisilla kuivan rengaskelin taktiikoilla, kun kärjestä lähteneet valitsivat keskikovan ja jälkijoukoista lähteneet puolestaan kovemman seoksen. Lähdössä Sainz ohitti Norrisin toisessa mutkassa. Myös jälkijoukoista lähteneet Leclerc, Verstappen ja Bottas tekivät tasaista nousua kilpailun aikana. Hamiltonin lähtö oli vaikea ja hän putosi seitsemänneksi ja hän jumiutui Ricciardon taakse useamman kierroksen ajaksi, kunnes hän nousi viidenneksi kierroksella 31.
Annette Lu
Salamurhayritys
Lu ja Taiwanin presidentti Chen Shui-bian joutuivat salamurhayrityksen kohteeksi 19. maaliskuuta 2004 vain päivää ennen presidentinvaalipäivää. Salamurhaaja ampui presidenttiä ja varapresidenttiä kohti todennäköisesti pistoolilla papattimattojen paukkuessa. Lu sai osuman oikeaan polveensa ja Chen vatsaansa.
Venäjän Grand Prix 2021
Kilpailu
Aston Martinin Lance Stroll pääsi Russellin ohi tekemällä aikaisemman varikkokäynnin, ja Norris puolestaan ohitti Sainzin uudelleen ennen kierroksen 15 varikkokäyntiä. McLarenin mahdollisuudet kaksoisjohtoon menivät Ricciardon pysähdyksen pitkittyessä, jolloin hän putosi kauas kärkitaistelusta. Hamilton ajoi radalla nopeita kierroksia päästäkseen Verstappenin eteen ja hän pääsi lopulta Norrisin taakse. Norris ja Hamilton taistelivat tiukasti voitosta keskenään, kunnes sade alkoi viisi kierrosta ennen kilpailun päätöstä. Hamilton kieltäytyi aluksi vaihtamasta välikelin renkaisiin, kunnes tuli toisiin ajatuksiin, tuli varikolle ja otti Norrisia kiinni tuoreilla välikelin renkaillaan. Norris jatkoi radalla kuivan kelin renkailla, kunnes teki ajovirheen ja menetti aikaa kostealla radalla, jolloin hänen oli pakko tulla vaihtamaan välikelin renkaat pudoten seitsemänneksi. Norris sai tuomaristolta myös varoituksen ajettuaan radan merkkiviivojen yli.
Kilpailun loppuvaiheessa Verstappen otti oikealla ajoituksella välikelin renkaat ja teki nousua kohti kärkeä viimeisten kierrosten aikana. Bottas liukasteli märällä radalla kuivan kelin renkailla, mutta hän nousi viidenneksi haettuaan varikolta välikelin renkaat ja ohitti ohessa myös Norrisin. Stroll puolestaan kolaroi kilpailun loppuvaiheessa Vettelin ja Gaslyn kanssa, mistä tuomaristo antoi hänelle kymmenen sekunnin aikarangaistuksen. Hamilton voitti osakilpailun, Verstappen oli toinen ja Sainz kolmas.
Annette Lu
Poliittisia näkemyksiä
Vuonna 2017 Lu alkoi kampanjoimaan Taiwanin puolueettomuuden puolesta. Hänen mukaansa maailmassa on kolme suurvaltaa (Yhdysvallat, Venäjä ja Kiina), eikä Taiwanin tarvitsisi hakea turvaa yhdeltäkään näistä. Hän myös alkoi myös kerätä nimiä kansanäänestyksen järjestämiseksi asiasta.
Toukokuussa 2022 Lu ehdotti Kiinan ja Taiwanin valtioliittoa, jossa kumpikaan valtio ei virallisesti liittyisi osaksi toista. Mallia tähän haettaisiin joko EU:sta tai ASEANista. Lu sai ideastaan, jota hän oli ajanut jo parin vuoden ajan, osakseen kovaakin arvostelua: hänen katsottiin kalastelevan Kiina-mielisten ääniä sekä yrittävän pysyä otsikoissa poliittisen uransa lopun häämöttäessä. Lu itse sanoi, että haluaa suunnitelmallaan välttää Taiwanin päätymisen seuraavaksi Ukrainaksi.
Faith (nimi)
Faith-nimeä on esiintynyt jonkin verran myös Suomessa. Digi- ja väestötietoviraston mukaan se on vuoteen 2021 mennessä ollut virallisena etunimenä noin 130 naisella.
Fjällbon puisto
thumb|Maisema Fjällbon kallioilta. Fjällbon puisto on Tuusulanjärven rannalla Tuusulan rantatien varrella oleva virkistysalue. 3,5 hehtaarin laajuinen alue on maisemallisesti ja luontoarvoiltaan arvokas luontokohde. Syksyllä 2018 aloitettiin puiston kunnostus ja rantaan on rakennettu grillauspaikka, sekä uusittu polkuja. Vuonna 2019 rakennetaan myös laituri, sekä huvimaja.
Historia
Vuonna 1875 Tuusulan nimismies J.V. Frostell osti alueen ja rakennutti kallion päälle huvilan ja sille muutaman ulkorakennuksen, mm. hevostallin, navetan ja kanalan. Huvila sai nimekseen Fjällbo, ja Frostell omisti sen vuoteen 1916. Vuonna 1929 Helsinkiläinen liikemies Ilmari Helander osti Fjällbon kesäasunnokseen. Huvila tuhoutui tulipalossa kunnostustöiden yhteydessä vuonna 1981. Rakennuksista on jäljellä vain yksi huvimaja kallion laella sekä rantaan johtavat portaat ja kivilaituri.
Aivan vieressä sijaitsee myös Aleksis Kiven kuolinmökki ja historiallinen Onnelan majatalo.
Luonto
Fjällbon alue on säilynyt lähes luonnontilaisena. Paikoin jyrkätkin rannat ovat kallioisia ja niillä kasvaa kalliomännikköä ja katajikkoa. Alueella on paljon kelohonkia, joissa kasvaa kääpäsieniä. Osa puistosta on kuusikkoa ja lehtomaista metsää. Huvila-ajasta muistuttavat omenapuut ja idänsinililjat. Linnuista alueella pesivät esimerkiksi käpytikka ja puukiipijä. Vesilintuja, kuten telkkiä, tiiroja ja silkkiuikkuja näkee tavallisesti.
Fjälbohon näkyy myös vastarannalla kohoava Sarvikallio.
Alsedo-luokka
Alsedo-luokka oli Espanjan laivaston kolmen 1920-luvulla valmistetun aluksen muodostama hävittäjäluokka.
Suunnittelu
Luokan alusten hankinta vahvistettiin vuonna 1915 ja ne muistuttivat Hawthorn Leslien valmistamia Britannian kuninkaallisen laivaston M-luokan aluksia HMS Mansfieldia ja HMS Mentoria. Alusten pääaseina oli kolme yksiputkista neljän tuuman 40 pituuskaliiperin Vickers-Carracan valmistamaa tykkiä, jotka oli asennettu puolikilvin suojattuihin tykkiasemiin. Tykki No.2 oli asennettu toisen ja kolmannen savuhormin väliin. Kaksi 47 millimetrin ilmatorjuntatykkiä oli asennettu etukannen takaosaan kahtapuolen. Aseistuksen täydensivät kaksi kaksiputkista 21 tuuman torpedosettiä, jotka oli asennettu keskilaivaan.
Alusten propulsiojärjestelmä tuotti 33 000 hevosvoimaa, mikä mahdollisti 34 solmun maksiminopeuden. Alsado saavutti koeajoissa peräti 37,2 solmun nopeuden, vaikkakin ilman aseistusta. Muut luokan alukset saavuttivat 26 solmua noin 37 000 hevosvoimalla.
Arho
Arho on suomalainen miehen etunimi. Arho ja Arhippa ovat alkujaan karjalaisia mukaelmia kreikkalaisperäisestä, pääasiassa ortodoksisen kirkon piirissä käytetystä nimestä Arhippos, joka merkitsee hevosmiestä, esiratsastajaa. Arhon nimipäivä on 7. syyskuuta, jolloin on myös Miron, Milon ja Arhipan nimipäivä. Suomessa on vuoden 2019 loppuun mennessä syntynyt noin sata Arhoa.
Formula 1 -kausi 2001
Formula 1 -kausi 2001 oli Formula 1 -sarjan historian 52. maailmanmestaruuskausi. Kausi oli muun muassa Kimi Räikkösen, Fernando Alonson ja Juan Pablo Montoyan ensimmäinen. Kautta hallitsi ylivoimaisesti Michael Schumacher, joka ajoi kauden seitsemästätoista kilpailusta peräti neljätoista kertaa palkintosijoille. Suomalaisista Mika Salo piti välivuoden, koska oli kehittämässä tulevalle Toyota F1 -tallille autoa kaudelle 2002. Kausi jäi myös Mika Häkkisen ja Jean Alesin viimeiseksi F1-sarjassa. Kauden aikana Alesi riitaantui Prost-tallin kanssa ja siirtyi Unkarin kisassa Jordanille. Heinz-Harald Frentzen puolestaan siirtyi Jordanilta Alesin tilalle Prost-talliin.
Sääntömuutokset
FIA pyrki hidastamaan autoja sekä parantamaan niiden turvallisuutta tekemällä sääntömuutoksia. Kun edellisellä kaudella auton etusiiven tuli olla 5 cm korkeamalla kuin auton pohja, sääntö muutettiin kaudelle 2001 niin, että siiven korkeus tuli olla 10 cm lukuun ottamatta 50 senttimetrin osuutta siiven keskiosassa. Muutos vähensi etusiiven aiheuttamaa pitovoimaa huomattavasti. Takasiipeen kohdistui myös uusia rajoituksia. Takasiiven yläosassa sai tästä kaudesta lähtien olla vain kolme tasoa ja alaosassa yksi taso, kun aiemmin tasojen määrää ei ollut rajoitettu. Alaosan ainoa taso sai olla myös korkeintaan 7,5 cm korkeudella takasiiven alaosasta.
Turvallisuutta parannettiin suurentamalla auton rungon kokoa ja vahvistamalla rungon pystysuuntaisia tasoja. Sivutörmäystestin kriteereitä tiukennettiin. 780 kilogramman massa törmäsi testissä auton sivuun nyt 10 metrin sekuntinopeudella, kun aiemmin vauhti oli 7 m/s. Kuljettajan päätä suojaavan roll barin piti myös kestää moninkertaisia voimia aiempaan verrattuna.
FIA salli Espanjan GP:stä lähtien luistoneston ja lähtöavun käytön autoissa.
Kyhmyjoutsen
thumb|250px|Kyhmyjoutsenperhe syömässä vesikasveja. Aikuiset linnut kurottavat veden alle jolloin vain takaruumis jää veden pinnalle. Pienet poikaset syövät veden pinnalle nousevan ravinnon. Kyhmyjoutsen (Cygnus olor) on suuri valkoinen sorsalintu. Kyhmyjoutsenen nokka on punertava ja siinä on musta kyhmy, josta lintu on saanut suomenkielisen nimensäkin.
Koko ja ulkonäkö
Kyhmyjoutsen on 145–160 senttimetriä pitkä ja sen siipien kärkiväli 210–240 cm. Seisovan linnun pää ulottuu 1,2 m:n korkeuteen. Koiras on suurempi kuin naaras. Kyhmyjoutsen on yksi suurimmista lentävistä linnuista, se voi painaa yli 15 kg.
Kyhmyjoutsenen höyhenpeite on hohtavan valkoinen. Eri joutsenlajit voi erottaa toisistaan nokan perusteella; kyhmyjoutsenen nokka on punertavan oranssi ja kyhmy musta. Koiras on hieman isompi kuin naaras, ja sen kyhmy on myös suhteessa isompi, muuten sukupuolet muistuttavat toisiaan. Nuoren linnun höyhenet ovat harmahtavat ja nokka tummanharmaa, eikä siinä ole samanlaista kyhmyä kuin aikuisilla linnuilla. Kyhmyjoutsen pitää pitkää kaulaansa tavallisesti kaarella, kun taas muut Suomessa tavattavat joutsenlajit pitävät kaulaansa suorana. Lentävän kyhmyjoutsenen siivistä kuuluu voimakas suhiseva ääni, muuten linnun ääntely rajoittuu sihinään ja murahteluun.
Vanhin suomalainen rengastettu kyhmyjoutsen on ollut vähintään 20 vuotta 5 kuukautta 8 päivää vanha. Euroopan vanhin oli vähintään 28 vuotta 10 kuukautta vanha Britteinsaarilla rengastettu lintu.
Levinneisyys
Kyhmyjoutsen on peräisin Länsi-Aasian arovesistöistä, josta se on luontaisesti levinnyt Euroopan lauhkeille alueille. Lajin levittäytymishistoriaa on kuitenkin vaikea tutkia, sillä sitä on koristeellisen ulkomuodon ja maukkaan lihan vuoksi pidetty kasvattina jo varsin pitkään. Perinteisesti sitä on pidetty Eurooppaan tuotuna vieraslajina, mutta vuonna 2010 julkaistun tutkimuksen mukaan Britteinsaarilta ja Alankomaista on löydetty fossiileja ja subfossiileja, jotka osoittavat lajin eläneen kyseisillä alueilla yhtäjaksoisesti koko jääkauden jälkeisen ajan, eli noin 11 000 vuotta. Itämeren alueelta löytöjä on vähemmän, mutta niiden perusteella tiedetään kuitenkin kyhmyjoutsenen eläneen Tanskassa, Ruotsissa ja Puolassa jo kivikaudella.
Suomessa kyhmyjoutsenta tavataan rannikkoalueilla koko Suomenlahdella, kaukana Perämerellä ja useilla sisävesillä. Kanta Suomessa on varsin nuori, eikä esihistoriallisia löytöjä tunneta. Ensimmäiset kyhmyjoutsenet tuotiin Ahvenanmaalle puistolinnuiksi, mutta linnut siirtyivät myös vapauteen ja ensimmäinen pesintä todettiin Ahvenanmaalla vuonna 1934. Laji on levittäytynyt Suomessa varsin nopeasti, ja sen pesimäkannan kooksi on 2000-luvulla arvioitu noin 6 000–10 000 paria. Britteinsaarten kanta on noin 50 000, Venäjän 7 000–9 500 ja Turkin 11–40 paria.
Kyhmyjoutsen ei ole varsinainen muuttolintu, mutta vesistöjen jäätyminen pakottaa osan populaatioista siirtymään sulan veden alueille. Ulkonäkönsä takia kyhmyjoutsenta on istutettu muun muassa Yhdysvaltoihin, missä se on levinnyt ja lisääntyy nyt villinä. Siellä sitä esiintyy marskimailla, järvissä ja puistolammissa usein läheisessä yhteydessä ihmisiin mutta myös etäisillä alueilla. Paikoin, kuten Chesapeakenlahdella, se on jo uhkana luontaisille lajeille. Sitä on istutettu myös Uuteen Seelantiin, Australiaan ja Etelä-Afrikkaan.
Käyttäytyminen
Kuten laulujoutsenkin, on kyhmyjoutsen aggressiivinen muita lintuja kohtaan. Pesää ja poikasiaan kyhmyjoutsenet suojelevat sähisemällä ja käyttäytyen uhkailevasti, mihin liittyy myös siipien pullistaminen "purjeeksi". Kyhmyjoutsenen aggressiivinen käytös muita lintuja kohtaan ja pesimäkannan nopea kasvu on herättänyt keskustelua sen metsästämisen sallimisesta. Joutsenkantaa kuitenkin säätelevät luontaisesti ankarat jäätalvet, ja pesivä kyhmyjoutsenpariskunta tarjoaa aggressiivisuudellaan suojaa myös muille linnuille.
Kyhmyjoutsen kulttuurissa
Eurooppalaisen myytin mukaan yleensä hiljainen kyhmyjoutsen laulaa todella kauniisti juuri ennen kuolemaansa. Tätä kutsutaan joutsenlauluksi. Vertauskuvallisesti myös joidenkin ihmisten on arveltu laulavan ”joutsenlaulunsa” eli tekevän viimeisen työnsä paremmin kuin aiemmat.
Kyhmyjoutsenia syötiin melko tavallisesti Euroopassa 700-luvulta aina 1600-luvulle. Esimerkiksi 1500-luvulla elänyt ranskalainen luonnontieteiljä Pierre Belon kuvaili joutsenta etenkin ranskalaisena herkkuna, jota syötiin juhla-aterioiden yhteydessä. Kyhmyjoutsen valmistettiin usein paistamalla ja se tarjoiltiin maustetun kastikkeen kera. Etenkin keskiajalla tavallinen tapa tarjoilla joutsen oli pukea sen nahka höyhenineen uudelleen valmistamisen jälkeen, jolloin valmis joutsen muistutti elävää. Kyhmyjoutsenen käyttö ravintona väheni etenkin, kun kalkkuna tuotiin Amerikasta Eurooppaan.
Venäjän maakaasupolitiikka
Neuvostoliiton ajoilta Itsenäisten valtioiden yhteisössä on noudatettu teoreettista maailmanmarkkinahintaa alhaisempaa hintatasoa maakaasulle, minkä hinta maailmanmarkkinoilla seurailee öljynhintaa.
Käytännössä monissa teollisissa kohteissa maakaasun hintaa verrataan raskaan polttoöljyn hintoihin energiasisältönsä perusteella energialähteenä.
Käytännössä ainoastaan nesteytetty maakaasu, (LNG), voi muodostaa öljyn kaltaisen markkinahyödykkeen, koska laivausten vuoksi se on putkikuljetuksista ja maakaasuputkien sijainnista riippumaton.
Yhdysvallat on pitänyt tärkeänä, että Venäjä siirtyisi energian hinnoissaan kotimaassa maailmanmarkkinahintoihin eli korottaisi energianhintoja, mikä nostaisi asumiskustannuksia ja tekisi kauas pohjoiseen Neuvostoliiton aikana sijoitetuissa teollisuuskaupungeissa olosuhteet taloudellisesti vaikeammaksi. Niin ikään on ajateltu, että mikäli Venäjä lakkaisi hinnoittelemasta maakaasua eri hintaisiksi eri tuontimaille, muodostuisi maakaasulle markkinahinta.
Vuoden 2005 lopulla Gazprom ryhtyi markkinahintaistamaan maakaasunhintoja Länsi-Euroopan 200–230 dollarin markkinahintaan vedoten myös entisiltä neuvostotasavalloilta perittyjä maakaasun hintoja. Mikäli mailla ei ole varaa maksaa puolta tai joissain tapauksissa enempää kuin neljäosa Länsi-Euroopan hinnoista, on Gazprom vaatinut saada haltuunsa maakaasunjakeluverkoston kyseisissä maissa.
Keskusteluja maakaasun hinnasta ja jakeluverkon hallinnasta on käyty mm. Armenian, Ukrainan, Valko-Venäjän ja Transnistrian osalta Moldovan kanssa.
Maakaasun markkinahintaistaminen köyhille siirtymätalouksien maille merkitsee hinnanalennuksin toteutetun kauppapolitiikan ja teoreettisesti merkittävän talousavun loppumista.
Hornavan
Hornavan on Ruotsin syvin järvi, joka sijaitsee pohjoisruotsalaisessa Arjeplogin kunnassa. Järven syvin kohta on 221 metriä. Järven pintaa säännöstellään vesivoiman tuotannon takia, ja järven pinta-ala vaihtelee siksi 220 ja 283 neliökilometrin välillä. Pinta-alaltaan Hornavan on Ruotsin kahdeksanneksi suurin järvi. thumb|left|upright=1.5|Hornavanin paljastunutta rantakivikkoa. thumb|left|200px|Hornavanin sijainti
Ashlee Simpson
Ashley Nicolle Simpson (s. 3. lokakuuta 1984 Waco, Texas) on yhdysvaltalainen laulaja ja näyttelijä. Hän näytteli televisiosarjassa Seitsemäs taivas vuosina 2002–2004. Simpsonin ensimmäinen elokuvarooli oli sivuosa komediaelokuvassa The Hot Chick, joka ilmestyi vuonna 2002. Vuonna 2005 hän esiintyi elokuvassa Undiscovered. Hän myös lauloi elokuvan ääniraidalla.
Ashlee Simpson on laulaja Jessica Simpsonin pikkusisko. Hänestä on tehty MTV:lle tositelevisio-ohjelma The Ashlee Simpson Show (2004–2005).
Musiikki
Simpson on julkaissut kolme albumia: Autobiography (2004), I Am Me (2005) ja Bittersweet World (2008). Ensimmäiseltä albumilta julkaistiin singlet "Pieces of Me", "La La" ja "Shadow", joista viimeksi mainittu kertoo hänen suhteestaan isosiskoonsa Jessicaan. I Am Me -albumilta löytyvät kappaleet "Boyfriend" ja "L.O.V.E", Bittersweet World -albumilta muun muassa "Outta My Head (Ay Ya Ya)" ja "Little Miss Obsessive". Ashlee Simpsonin musiikkia kuullaan myös elokuvassa Perjantai on pahin. Elokuvan soundtrackiltä löytyy kappale "Just Let Me Cry". Elokuvassa Undiscovered hän esittää kappaleen "Smart In a Stupid Way" yhdessä Steven Straitin kanssa ja kappaleen "That's Why I Love You".
Yksityiselämä
Simpson aloitti baletin tanssimisen kolmivuotiaana ja 11-vuotiaana hänet hyväksyttiin American School of Balletiin nuorimpana sinne koskaan hyväksyttynä. Hän työskenteli taustatanssijana sisarensa konserteissa ennen laulajan uraansa.
17. toukokuuta 2008 Simpson meni naimisiin Fall Out Boyn basistin Pete Wentzin kanssa. Hän otti käyttöön aviomiehensä sukunimen, taiteilijana hän alkoi käyttää nimeä Ashlee Simpson-Wentz. Pariskunnan esikoispoika syntyi marraskuussa 2008. Ashlee ja Pete Wentz erosivat marraskuussa 2011 Ashleen jätettyä erohakemuksen helmikuussa sovittamattomiin erimielisyyksiin vedoten.
Elokuussa 2014 Simpson avioitui näyttelijä Evan Rossin kanssa ja lokakuussa 2020 he saivat poikalapsen.
Drentsche Aan kansallispuisto
Drentsche Aan kansallispuisto on luonnonsuojelualue Alankomaissa, Drenthen provinssissa. Se kattaa Drentsche Aa -nimisen joen varren. Se poikkeaa muista kansallispuistoista siinä, ettei se ole koskematonta luontoa vaan enimmäkseen maatalousmaisemaa. Puisto on perustettu 2007 ja sen ala on 34 000 hehtaaria.
Ashlee Simpson
Albumit
thumb|Ashlee Simpson sisarensa [[Jessica Simpsonin rinnalla vuonna 2010.]]
Drentsche Aan kansallispuisto
Drentsche Aa on Alankomaiden joista viimeinen, joka virtaa luonnollisessa uomassaan. Se kulkee metsien, heinäpeltojen, nummien ja hiekkadyynien läpi. Alueella on nimellä "esdorp" kutsuttuja perinteisiä kyliä, joiden asukkaat viljelevät yhdessä ympäristöä korkeammalla sijaitsevia peltoja.
Puiston muinaismuistoihin kuuluu dolmeneita, esihistoriallisia hautakumpuja ja kelttien aikaisia peltoja.
Jungsundin baptistiseurakunta
Jungsundin baptistiseurakunta on entinen Mustasaaren Jungsundissa toiminut baptistiseurakunta. Seurakunta perustettiin 15. elokuuta 1887 A. Wahlstedtin kotona.
Seurakunnan tausta oli Johan Liljestrandin toiminnasta Jungsundissa ja syntyneessä herätyksessä. Vuosina 1885–1886 Jungsundissa kastettiin joukko ihmisiä, jotka liittyivät perustettuun seurakuntaa. Seurakunnan johtava henkilö oli August Wahlstedt, joka toimi saarnaajana Vaasan seudulla.
Vuonna 1931 seurakunnassa oli 41 jäsentä ja seurakunnan pyhäkouluun osallistui yli 100 oppilasta. Pyhäkoulua pidettiin Jungsundin ja Björkössä. Seurakunnan kappeli rakennettiin vuonna 1909 ja siinä oli tilaa 150 henkilölle. Björkössä sijaitsi myös kappeli, minkä lisäksi seurakunnalla oli toimintaa myös Karperössä ja Singsbyssä. Björkö ja Karperö saivat myöhemmin omat kappelinsa ja Karperön kappeli vihittiin vuonna 1951. Singsbyläiset kokoontuivat rukoushuoneeseen, joka lopetettiin 1960-luvulla. Toiminta hiljeni ajan mittaan ja vuonna 1966 Mustasaaren baptistit liittyivät Vaasan Elim-seurakuntaan.
Molskis
Molskis on Sydän, sydän -yhtyeen seitsemäs studioalbumi, joka julkaistiin 21. syyskuuta 2016.
Purpuriitti
Purpuriitti on harvinainen mineraali, joka on keräilijöiden suosima. Se on saanut nimensä siitä, että sen väri on yleensä purppura. Väri voi kuitenkin olla myös purppuran ja ruskean sävyjen sekoitus tai ruusunpunainen. Viiru on vaalea purppura tai vaaleanpunainen. Kovuus on Mohsin asteikolla 4–4,5. Kidejärjestelmältään purpuriitti on ortorombinen. Sitä muodostuu muun muassa mangaani-rautafosfaattien hapettumisen tuloksena. Purpuriitin kemiallinen kaava on (MnFe)PO4.
Esiintyminen
Purpuriittia esiintyy pegmatiiteissa. Sitä on löydetty Yhdysvalloista, Ruotsista, Portugalista, Ranskasta ja Malesiasta.
Min Huifen
thumb|right|Min Huifen
Min Huifen (1945 – 12. toukokuuta 2014 Shanghai) oli kiinalainen erhunsoittaja.
Min aloitti erhunsoiton opettelun 8-vuotiaana. Hän voitti kansallisen palkinnon Shanghain kevään taidefestivaalilla vuonna 1963. Min esitti Liu Wenjinin säveltämän neliosaisen ensimmäisen konserton erhulle ja orkesterille (Great Wall Capriccio) taiteiden festivaalilla Pekingissä vuonna 1987. Hän esiintyi laajalti sekä Kiinassa että ulkomailla ja levytti monia albumeita. Hän loi oman tyylinsä, jossa yhdistyivät monien perinteisen kiinalaisen musiikin tyylilajien, kuten Pekingin oopperan vaikutteet. Kuultuaan Minin esiintymisen Kiinassa vuonna 1973 The New York Timesin musiikkikriitikko Harold Schonberg kuvaili muusikkoa "erhun Jascha Heifetziksi". Vuonna 1989 Min soitti opiskelijoille, jotka lähtivät Shanghain kaduille solidaarisuuden osoituksena Pekingissä mieltä osoittaneita opiskelijoita kohtaan poikkeuslain julistamisen jälkeen.
Min soitti Shanghain kiinalaisessa orkesterissa, kunnes muutti vuonna 2003 Hongkongiin. Hän soitti myös Hongkongin kiinalaisessa orkesterissa, jonka kanssa hän esiintyi viimeisen kerran vuonna 2009. Min toipui syöpätaudista 1980-luvulla. Hän kuoli 69-vuotiaana Shanghaissa toukokuussa 2014 pitkään sairastettuaan.